CELEX: 32007R1178
Language: fi
Date: 2007-10-05 00:00:00
Title: Komission asetus (EY) N:o 1178/2007, annettu 5 päivänä lokakuuta 2007 , tiettyjen tavaroiden luokittelusta yhdistettyyn nimikkeistöön

10.10.2007   
            
            
               FI
            
            
               Euroopan unionin virallinen lehti
            
            
               L 264/3
            
         
      KOMISSION ASETUS (EY) N:o 1178/2007,
   annettu 5 päivänä lokakuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 säädetään yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joissa siihen lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti 60 päivän ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteessä olevan taulukon sarakkeessa 1 esitetty tavara on luokiteltava kyseisen taulukon sarakkeessa 2 mainittuun yhdistetyn nimikkeistön koodiin.
   2 artikla
   Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, voidaan jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, vedota asetuksen (ETY) N:o 2913/92 12 artiklan 6 kohdan mukaisesti vielä 60 päivän ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä lokakuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 733/2007 (EUVL L 169, 29.6.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EYVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kahdesta erivärisestä tekokuitua olevasta neuloksesta valmistettu vaate. Neulokset soveltuvat uimapukuihin. Vaate on tarkoitettu puettavaksi ihoa vasten, se ulottuu juuri poven alapuolelle ja siinä on kaksi muotoiltua, kaarituettua, ohuesti topattua kuppia.
                  Vaatteessa on ohuet irrotettavat olkaimet. Se suljetaan takaa soljella. Vaatteen takaosan sisäpuolella on itsekiinnittyviä kaistaleita, jotka kiinnittyvät vaatteen kantajan selkään ja pitävät vaatetta paikoillaan yhdessä olkainten ja kaarituettujen, muotoiltujen kuppien kanssa.
                  (bikinin yläosan tyyliset rintaliivit)
                  (Ks. kuvat 640 A ja 640 B) (1)
                  
               
               
                  6212 10 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 2 huomautuksen a kohdan ja CN-koodien 6212, 6212 10 ja 6212 10 90 nimiketekstien mukaisesti.
                  Vaikka vaate vaikuttaa yleisilmeeltään, leikkaukseltaan ja kangaslaadultaan kaksiosaisen uimapuvun (bikinit) yläosalta, sitä ei voida luokitella nimikkeeseen 6112 (uimapuvut), koska vaatteeseen ei kuulu ”kaksiosaisen uimapuvun” alaosaa. Katso myös nimikkeen 6112 HS-selitysten C kohta.
                  Lisäksi vaate ei ole yhdistetyn nimikkeistön 2 yleisen tulkintasäännön a alakohdassa tarkoitettu nimikkeen 6112”epätäydellinen tavara”, sillä vaatteella ei ole täydellisen tavaran (eli kaksiosainen uimapuvun) olennaisia ominaisuuksia, koska sitä ei voida yksinään käyttää uima-asuna.
                  Vaate luokitellaan nimikkeen 6212 rintaliiveiksi, koska kyseiseen nimikkeeseen kuuluvat kaikenlaiset rintaliivit. Katso nimikkeen 6212 HS-selitysten toisen kappaleen 1 kohta. Kaksi kaarituettua, muotoiltua, topattua kuppia ovat tyypillisiä perinteisissä rintaliiveissä. Vaate on vaatteen kantajan selkään itsekiinnittyvine kaistaleineen ja irrotettavine olkaimineen tai niitä ilman käytettynä eräänlainen ”kehoa tukevaksi suunniteltu vaatekappale”. Katso myös nimikettä 6212 koskevien HS-selitysten ensimmäinen kappale.
               
            
         
      
                  
                     
               
               
                  
                     
               
            
         (1)  Valokuvat ovat ainoastaan ohjeellisia.